EVROPSKA KOMISIJA Bruselj, 27.4.2018 COM(2018) 265 final POROČILO KOMISIJE EVROPSKEMU PARLAMENTU IN SVETU o odhodkih EKJS



Sistem zgodnjega opozarjanja št. 1–3/2018



POROČILO KOMISIJE EVROPSKEMU PARLAMENTU IN SVETU o odhodkih EKJS



Sistem zgodnjega opozarjanja št. 1–3/2018 Kazalo 1.Proračunski postopek za EKJS za leto 2018 2.Namenski prejemki za EKJS 3.Pripombe k začasnemu izvrševanju proračuna EKJS za leto 2018 3.1. Tržni ukrepi 3.1.1. Promocija (+68,7 milijona EUR) 3.1.2. Sadje in zelenjava (+65,5 milijona EUR) 3.1.3. Šolska shema (-24,0 milijona EUR) 3.1.4. Prašičje meso, jajca in perutninsko meso ter čebelarski in drugi živalski izdelki (-7,7 milijona EUR) 3.2. Neposredna plačila 3.2.1. Nevezana neposredna plačila (+461.6 milijona EUR) 3.2.2. Druga neposredna plačila (+684,7 milijona EUR) 3.3. Revizija odhodkov za kmetijstvo (-28,4 milijona EUR) 4.Izvajanje namenskih prejemkov za EKJS 5.Sklepne ugotovitve

Priloga 1: Začasna poraba odobritev EKJS do 31. 1. 2018 1.Proračunski postopek za EKJS za leto 2018 Evropski parlament je proračun EU za leto 2018 sprejel 30. novembra 2017. V proračunu je za odobritve za prevzem obveznosti in plačila EKJS vključen znesek 43 235 milijonov EUR za neposredna plačila in 43 189 milijonov EUR za odhodke, povezane s trgom. Razlika med odobritvami za prevzem obveznosti in odobritvami plačil izhaja iz tega, da so za nekatere ukrepe, ki jih neposredno izvaja Komisija, uporabljena diferencirana sredstva. Ta se v glavnem nanašajo na ukrepe za promocijo kmetijskih proizvodov, strategijo politike in koordinacijske ukrepe. 2.Namenski prejemki za EKJS Na podlagi določb člena 43 Uredbe (EU) št. 1306/2013 so prejemki, ki izhajajo iz finančnih popravkov na podlagi sklepov o potrditvi obračunov in skladnosti ter iz nepravilnosti, označeni kot namenski prejemki za financiranje odhodkov EKJS. Namenski prejemki se lahko v skladu s temi določbami uporabijo za financiranje vseh odhodkov EKJS. Če se del teh prejemkov v proračunskem letu ne porabi, se samodejno prenese v naslednje proračunsko leto . Proračun EKJS za leto 2018 vključuje: ·najnovejše ocene Komisije o potrebah po financiranju tržnih ukrepov in neposrednih plačil, ·ocene namenskih prejemkov, ki bodo zbrani med proračunskim letom, ·in prenos preostalega zneska namenskih prejemkov, ki so ostali na razpolago od prejšnjega proračunskega leta. Komisija je v svojem predlogu za odobritve proračunskih sredstev EKJS za leto 2018 upoštevala skupne pričakovane namenske prejemke in za proračun za leto 2018 zahtevala raven odobritev, izračunanih tako, da so bili ocenjeni namenski prejemki odšteti od ocenjenih potreb. Proračunski organ je sprejel proračun EKJS, v katerem je upošteval pričakovane namenske prejemke. Ob pripravi proračuna za leto 2018 so razpoložljivi namenski prejemki po ocenah Komisije znašali 1 475,9 milijona EUR, zajemali pa so: ·namenske prejemke, ki naj bi bili ustvarjeni v proračunskem letu 2018, ocenjene na 865,9 milijona EUR (733,9 milijona EUR iz popravkov pri potrditvi skladnosti in 132 milijonov EUR iz nepravilnosti); ·namenske prejemke, ki naj bi se prenesli iz proračunskega leta 2017 v proračunsko leto 2018, ocenjene na 610 milijonov EUR. Komisija je te ocenjene prejemke v višini 1 475,9 milijona EUR namenila naslednjim shemam: ·400 milijonov EUR za operativna sredstva za organizacije proizvajalcev v sektorju sadja in zelenjave ter ·1 075,9 milijona EUR za shemo osnovnega plačila.

Vsota navedenih odobrenih sredstev in namenskih prejemkov za te sheme je: ·872 milijonov EUR za operativna sredstva za organizacije proizvajalcev v sektorju sadja in zelenjave ter ·17 402 milijonov EUR za shemo osnovnega plačila. V Prilogi, ki prikazuje začasno izvrševanje proračuna za leto 2018 za obdobje do 31. januarja 2018, pri odobritvah proračunskih sredstev za člene za sektor sadja in zelenjave ter za nevezana neposredna plačila niso upoštevani zgoraj navedeni namenski prejemki. Predstavljajo odobrena sredstva za te člene, ki znašajo 531,8 milijona EUR oziroma 34 309,1 milijona EUR. Če prištejemo namenske prejemke za te člene, znašajo skupni zneski v proračunu za leto 2018 za sektor sadja in zelenjave 931,8 milijona EUR, za sektor nevezanih neposrednih plačil pa 35 385 milijonov EUR. 3.Pripombe k začasnemu izvrševanju proračuna EKJS za leto 2018 Začasno izvrševanje proračuna v obdobju od 16. oktobra 2017 do 31. januarja 2018 je prikazano v Prilogi. Stopnja izvrševanja je primerjana s sestavo odhodkov na podlagi profila odhodkov sistema zgodnjega opozarjanja, določenega v skladu s členom 28 Uredbe (EU) št. 1306/2013. 3.1.Tržni ukrepi Poraba odobritev za intervencije na kmetijskih trgih je bila višja od pričakovane, in sicer za 98,4 milijona EUR. Ob upoštevanju namenskih prejemkov v višini 400 milijonov EUR, dodeljenih sektorju sadja in zelenjave, znaša prevelika poraba v primerjavi z izračunanim profilom odhodkov 26,7 milijona EUR. To razhajanje je neto učinek pozitivnega poteka izvrševanja za promocijo ter izvrševanja proračuna za izjemne ukrepe v perutninskem sektorju in šolski shemi, ki je bilo nekoliko počasnejše od pričakovanega. 3.1.1.Promocija (+68,7 milijona EUR) Presežek profila odhodkov je nastal zaradi proračunskih odobritev za prevzem obveznosti za tako imenovane „multiprograme“, ki so bile zgodnejše kot ponavadi. 3.1.2.Sadje in zelenjava (+65,5 milijona EUR) Pri tej navidezno preveliki porabi se ne upoštevajo namenski prejemki za ta sektor. Če se ti prejemki upoštevajo, je izvrševanje v skladu s profilom: minus 6,2 milijona EUR oziroma samo minus 0,7 % (glej opombo (*) v Prilogi). 3.1.3.Šolska shema (-24,0 milijona EUR) Od šolskega leta 2017/2018 dalje sta združeni prej ločeni shemi šolskega mleka in šolskega sadja. Profil odhodkov za ta proračunski člen je nastal na podlagi poteka izvrševanja prej ločenih šolskih shem. Za sedanji potek izvrševanja za novo shemo se zaenkrat zdi, da je drugačen (je napredek manjši) od potekov za prejšnji shemi. 3.1.4.Prašičje meso, jajca in perutninsko meso ter čebelarski in drugi živalski izdelki (-7,7 milijona EUR) V preteklih letih je ta proračunski člen vključeval odhodke za čebelarstvo in ukrepe za sektor prašičjega mesa. Leta 2018 ta člen financira pomoč za čebelarstvo in izjemne ukrepe v zvezi z boleznimi živali. Letošnji potek izvrševanja bo morda drugačen od izračunanega profila na podlagi potekov iz preteklih let. 3.2.Neposredna plačila Poraba odobritev za neposredna plačila je s 1 146,3 milijona EUR presegla vrednost profila porabe. Ob upoštevanju namenskih prejemkov, dodeljenih temu poglavju, tj. 1 075,9 milijona EUR, prevelika poraba znaša 358,3 milijona EUR. 3.2.1.Nevezana neposredna plačila (+461.6 milijona EUR)